டெல்லி - பெங்களூரு அணிகளுக்கு இடையேயான போட்டியில் கோலி மற்றும் ரிஷப் பண்ட் ஆகியோருக்கு இடையே சுவாரஸ்யமான சம்பவம் ஒன்று நடந்தது . அந்த வீடியோ சமூக வலைதளங்களில் பரவி , பலரது உள்ளங்களை கொள்ளையடித்துள்ளது . டெல்லி - பெங்களூரு அணிகளுக்கு இடையே 45வது லீக் போட்டி கடந்த 12ம் தேதி டெல்லி பெரோஷ் ஷா கோட்லா மைதானத்தில் நடைபெற்றது . இந்த போட்டியில் முதலில் பேட்டிங் செய்த டெல்லி அணி , ரிஷப் பண்ட்டின் அரைசதம் , அபிஷேக் சர்மாவின் கடைசி நேர அதிரடியால் 181 ரன்களை குவித்தது . பெங்களூரு அணியின் கேப்டன் விராட் கோலி மற்றும் டிவில்லியர்ஸின் அதிரடி அரைசதத்தால் 19 ஓவரிலேயே இலக்கை எட்டி 5 விக்கெட் வித்தியாசத்தில் பெங்களூரு அணி வெற்றி பெற்றது . இந்த போட்டியில் , பெங்களூரு அணியின் பேட்டிங்கின் போது , நேபாள வீரர் சந்தீப் வீசிய 7வது ஓவரை கோலி எதிர்கொண்டார் . முதல் பந்தில் கோலி பவுண்டரி அடித்தார் . இரண்டாவது பந்தை சந்தீப் வீசும்போது , ஆஃப் ஸ்டம்பிற்கு வெளியே வீசுமாறு விக்கெட் கீப்பர் ரிஷப் பண்ட் கையால் சைகை செய்தார் . ஃபீல்டிங் பொசிசன்களை கண்காணித்த கோலி , ரிஷப் பண்ட் சைகை காட்டியதை பார்த்துவிட்டார் . உடனே ரிஷப் பண்ட்டிடம் என்ன செய்தாய் ? என கேட்க , அவர் க்ளௌசை காட்டி ஒன்றுமில்லை என்று கூறினார் . இருவரும் சிரித்து கொண்டனர் . பின்னர் அவரவர் வேலையை பார்க்க தொடங்கிவிட்டனர் . < blockquote class = " twitter - tweet " data - lang = " en - gb " > < p lang = " en " dir = " ltr " > The two local boys having a fun chat out there . < br > < br > What do you reckon the conversation is all about ? < a href = " https : / / twitter . com / hashtag / DDvRCB ? src = hash & amp ; ref _ src = twsrc % 5Etfw " > # DDvRCB < / a > < a href = " https : / / twitter . com / imVkohli ? ref _ src = twsrc % 5Etfw " > @ imVkohli < / a > < a href = " https : / / twitter . com / RishabPant777 ? ref _ src = twsrc % 5Etfw " > @ RishabPant777 < / a > < a href = " https : / / twitter . com / hashtag / VIVOIPL ? src = hash & amp ; ref _ src = twsrc % 5Etfw " > # VIVOIPL < / a > < a href = " https : / / t . co / i2X1Y3wvza " > pic . twitter . com / i2X1Y3wvza < / a > < / p > & mdash ; IndianPremierLeague ( @ IPL ) < a href = " https : / / twitter . com / IPL / status / 995351379039289344 ? ref _ src = twsrc % 5Etfw " > 12 May 2018 < / a > < / blockquote > < script async src = " https : / / platform . twitter . com / widgets . js " charset = " utf - 8 " > < / script > சிக்னல் கொடுத்த ரிஷப் பண்ட்டை கோலி கையும் களவுமாக பிடித்து , இருவரும் வேடிக்கையாக பேசிக்கொண்ட வீடியோ சமூக வலைதளங்களில் வைரலாக பரவிவருகிறது .


வெஸ்ட் இண்டீஸ் அணி இந்தியாவில் சுற்றுப்பயணம் செய்து 2 டெஸ்ட் , 5 ஒருநாள் மற்றும் 3 டி20 போட்டிகள் கொண்ட தொடரில் ஆட உள்ளது . முதல் டெஸ்ட் போட்டி அக்டோபர் 4ம் தேதி ராஜ்கோட்டில் தொடங்குகிறது . அதற்கு முன்னதாக போர்டு பிரசிடெண்ட் லெவன் அணியுடன் வெஸ்ட் இண்டீஸ் அணி பயிற்சி போட்டி ஒன்றில் ஆடுகிறது . அந்த பயிற்சி போட்டி வரும் 29ம் தேதி வடதோராவில் தொடங்குகிறது . இந்த போட்டியில் பங்கேற்கும் போர்டு பிரசிடெண்ட் லெவன் அணி அறிவிக்கப்பட்டுள்ளது . இந்த அணிக்கு கருண் நாயர் கேப்டனாக நியமிக்கப்பட்டுள்ளார் . கருண் நாயர் தலைமையிலான இந்த அணியில் பிரித்வி ஷா , ஷ்ரேயாஸ் ஐயர் , ஹனுமா விஹாரி , மயன்க் அகர்வால் , இஷான் கிஷான் உள்ளிட்ட வீரர்கள் இடம்பெற்றுள்ளனர் . துலீப் டிராபியில் சிறப்பாக ஆடிய தமிழக வீரர் விக்னேஷுக்கும் இந்த போட்டியில் வாய்ப்பு அளிக்கப்பட்டுள்ளது . இங்கிலாந்துக்கு எதிரான டெஸ்ட் அணியில் இடம்பெற்றிருந்த கருண் நாயருக்கு ஒரு போட்டியில் கூட ஆட வாய்ப்பு அளிக்கப்படவில்லை . கருண் நாயருக்கு ஆட வாய்ப்பளிக்கப்படாதது கடும் விமர்சனத்துக்கு உள்ளானது . இந்நிலையில் வெஸ்ட் இண்டீஸ் அணிக்கு எதிரான பயிற்சி போட்டிக்கான போர்டு பிரசிடெண்ட் லெவன் அணிக்கு கருண் நாயர் கேப்டனாக நியமிக்கப்பட்டுள்ளார் . எனவே வெஸ்ட் இண்டீஸுக்கு எதிரான டெஸ்ட் தொடரில் கண்டிப்பாக கருண் நாயருக்கு ஆட வாய்ப்பளிக்கப்படும் என எதிர்பார்க்கப்படுகிறது . வெஸ்ட் இண்டீஸ் அணிக்கு எதிரான பயிற்சி போட்டிக்கான அணி விவரம்ஃ கருண் நாயர் ( கேப்டன் ) , மயன்க் அகர்வால் , பிரித்வி ஷா , ஹனுமா விஹாரி , ஷ்ரேயாஸ் ஐயர் , அன்கித் பானே , இஷான் கிஷான் ( விக்கெட் கீப்பர் ) , சக்சேனா , சவுரப் குமார் , பசில் தம்பி , அவேஸ்கான் , கே . விக்னேஷ் , இஷான் பொரேல்


நடிகை இலட்சுமி இராமகிருஷ்ணன் டிவிட்டரில் ஒரு புகைப்படத்தை வெளியிட்டு ரசிகர்களிடம் மீண்டும் பரபரப்பை ஏற்படுத்தியுள்ளார் . தமிழ் சினிமாவில் தனக்கு தோன்றியதை மிகவும் தைரியமாக பேசக்கூடியவர் நடிகை இலட்சுமி இராமகிருஷ்ணன் . இயக்குநராகவும் , நடிகையாகவும் தனக்கென்று தனி முத்திரை பதித்தவர் . இவருக்கு என்ன பிரச்சனைகள் வந்தாலும் மனம் தளராது போராடக் கூடியவர் . சினிமாவில் நல்ல கதாபாத்திரங்களை தேர்ந்தெடுத்து நடித்து வருபவர் . இவையெல்லாம் சேர்ந்து இலட்சுமி இராமகிருஷ்ணனுக்கு தனி அடையாளம் கொடுத்தது . ஆனால் , இவர் பட்டித்தொட்டி வரை தெரிய காரனமாக அமைந்தது என்னமோ ‘சொல்வதெல்லாம் உண்மை’ நிகழ்ச்சிதான் . இந்த நிகழ்ச்சியை கிண்டலடித்து ‘அருவி’ என்ற படம் வெளியாகி சமீபத்தில் பெரிய பரபரப்பை ஏற்படுத்தியுள்ளது . அதனைப் பார்த்து கோபமடைந்த இலட்சுமி இராமகிருஷ்ணன் தன்னுடைய கருத்துக்களை தெரிவித்தார் . உடனே அதற்கும் ரசிகர்கள் அவரை எதிர்மறை கருத்துகளை கலாய்த்து விட்டனர் . இந்த நிலையில் இலட்சுமி இராமகிருஷ்ணன் தன்னுடைய டிவிட்டரில் வித்தியாசமான ஒரு புகைப்படம் ஒன்றை வெளியிட்டுள்ளார் . அந்தப் படத்தில் நெற்றியில் காசு , கழுத்தில் மாலையோடு பிணத்தை போல வேடம் அணிந்திருக்கிறார் . அந்தப் பதிவில் , ‘நீங்கள் என்னை கொன்றாலும் நான் அதை கொண்டாடுவேன் " என்று தெரிவித்துள்ளார் .


சுல்தான் அஸ்லான் ஷா கோப்பை ஹாக்கி போட்டியில் இந்தியா 2 - 3 என்ற கோல் கணக்கில் அயர்லாந்திடம் தோல்வி அடைந்தது . சுல்தான் அஸ்லான் ஷா கோப்பை ஹாக்கி போட்டி நேற்று நடைப்பெற்ற அயர்லாந்துக்கு எதிரான ஆட்டத்தின் முதல் பாதியில் இந்தியா முன்னிலையில் இருந்தது ஆனால் , பிற்பாதியில் மீண்ட அயர்லாந்து , இந்தியாவின் தடுப்பாட்டத்தை தகர்த்து வெற்றி அடைந்தது . அயர்லாந்துக்கான கோல்களை ஷேன் ஓ டோனோக் , சீன் முர்ரே , லீ கோலெ ஆகியோர் அடித்தனர் . இந்தியாவுக்கான கோல்களை ரமன்தீப் சிங் , அமித் ரோஹிதாஸ் அடித்தனர் . இந்த ஆட்டத்தின் 10 - வது நிமிடத்தில் இந்தியாவுக்கு பெனால்டி கார்னர் வாய்ப்பு கிடைக்க , வருண் குமார் உதவியுடன் பந்தை கோல் போஸ்டுக்குள் விரட்டினார் ரமன்தீப் சிங் . தொடர்ந்து கிடைத்த மற்றொரு பெனால்டி வாய்ப்பை வருண் குமார் வீணடித்தார் . ஆட்டத்தின் 17 - வது நிமிடத்தில் களநடுவர் தவறுதலாக அயர்லாந்துக்கு பெனால்டி வாய்ப்பு வழங்கியதை எதிர்த்து இந்தியா மேல்முறையீடு செய்தது . இதையடுத்து அயர்லாந்துக்கான பெனால்டி வாய்ப்பு திரும்பப் பெறப்பட்டது . இந்த நிலையில் 19 - வது நிமிடத்தில் இந்திய வீரர் ரமன்தீப் சிங்குக்கு பச்சை அட்டை காண்பிக்கப்பட்டு அவர் வெளியேற்றப்பட்டார் . 24 - வது நிமிடத்தில் அயர்லாந்தின் ஷேன் ஓ டோனோக் ஃபீல்டு கோல் அடித்து அணியின் கணக்கை தொடங்கினார் . அதற்கு பதிலடியாக 26 - வது நிமிடத்தில் கிடைத்த பெனால்டி வாய்ப்பில் அமித் ரோஹிதாஸ் கோலடிக்க , முதல் பாதி முடிவில் 2 - 1 என இந்தியா முன்னிலை பெற்றது . ஆட்டத்தின் 2 - வது பாதியில் ஆக்ரோஷம் காட்டிய அயர்லாந்து , 36 - வது நிமிடத்தில் சீன் முர்ரே அடித்த கோலால் ஆட்டத்தை சமன் செய்தது . அதனைத் தொடர்ந்து 42 - வது நிமிடத்தில் கிடைத்த பெனால்டி வாய்ப்பிலும் அந்த அணியின் லீ கோலெ கோலடித்தது . அதனைத் தொடர்ந்து 3 - 2 என கணக்கில் அயர்லாந்து முன்னிலை பெற்றது . கோல் வாய்ப்புகள் கிடைக்காததால் இந்திய அணி இறுதியில் வீழ்ந்தது . இந்தப் போட்டியில் அயர்லாந்துக்கு இது முதல் வெற்றியாகும் . அதேபோல , ஒட்டுமொத்தமாக இந்தியாவுக்கு எதிராக அயர்லாந்து பெற்றுள்ள முதல் வெற்றியும் இதுவேயாகும் . தற்போது பதக்க சுற்றுகளுக்கான வாய்ப்பை இழந்த இந்தியா 5 - வது இடத்துக்கான ஆட்டத்தில் இன்று விளையாடுகிறது .


நடிகர் ஆர்யா மிகவும் வித்தியாசமான முறையில் திருமணம் செய்துக்கொள்ள திருமணத்திற்கு பெண் தேடி வருகிறார் . ஆரம்பத்தில் பல்வேறு எதிர்ப்புகளை சந்தித்த இந்த நிகழ்ச்சி தற்போது இறுதி கட்டத்தை எட்டியுள்ளது . கடைசியாக மூன்று போட்டியாளர்கள் இந்த நிகழ்ச்சியில் உள்ளனர் . அதில் ஒருவர் ஆர்யாவின் மனதை கொள்ளக் கொண்ட இலங்கை பொண்ணு ' சுசானா ' . இவர் திருமணம் திருமணம் ஆகி விவாகரத்தானவர் என்பது தெரிந்தும் , ஆர்யா அதனை ஒரு பொருட்டாக எடுத்துக்கொள்ளாமல் நிகழ்ச்சியின் இறுதி வரை இவரைக் கொண்டு வந்துள்ளார் . எப்படியும் அடுத்த வாரம் . . . ஆர்யாவை திருமணம் செய்துக்கொள்ள உள்ள அந்த பெண் யார் என்பது தெரிந்துவிடும் . இந்நிலையில் , ஆர்யாவின் மனத்தைக் கவர்ந்த சுசானாவின் முதல் கணவர் புகைப்படம் வெளியாகியுள்ளது . சுசானா இலங்கை பெண் என்றாலும் இவர் பிறந்து வளர்ந்தது எல்லாம் சுசர்லாந்தில் தான் . இவருக்கு 6 வயதில் ஒரு மகனும் உள்ளார் என்பது குறிப்பிடத்தக்கது . ' எங்க வீட்டு மாப்பிள்ளை ' நிகழ்ச்சி முதலில் 16 பெண்களுடன் துவங்கிய இந்த நிகழ்ச்சியில் தற்போது கடைசி கட்டத்தில் எட்டியுள்ளதால் , ஆர்யா எந்த பெண்ணை திருமணம் செய்வார் என்கிற எதிர்பார்ப்பு ரசிகர்களிடையே மேலும் அதிகரித்துள்ளது .


சினிமா என்பது கனவு தொழிற்சாலை என்று சொல்லப்படுவதுண்டு . அதனால்தான் அதில் நடிக்கும் நடிகர்களும் , நடிகைகளும் ஒரே நாளில் உலக அளவில் புகழ் பெற்று விடுகின்றனர் . நாயகிகள் இளைஞர்களின் கனவு கன்னியாக திகழ்வது போல , நடிகர்கள் இளம் பெண்களின் இதயத்தில் காதல் மன்னனாக இடம் பெற்று விடுகின்றனர் . அந்த வகையில் , ராஜ மவுலி இயக்கத்தில் வெளியான பாகுபலி இந்திய சினிமா வரலாற்றில் ஒரு மிகப்பெரிய திருப்பு முனையை ஏற்படுத்தி , அதில் வரும் கதாநாயகனை மிகப்பெரிய ரேஞ்சுக்கு கொண்டு வந்து நிறுத்தி விட்டது . அதன் இரண்டாம் பாகமான பாகுபலி 2 அண்மையில் வெளியாகி உலக அளவில் பாராட்டை பெற்றுள்ளது . வசூலிலும் மிகப்பெரிய சாதனை படைத்துள்ளது . அதனால் , அதில் கதாநாயகனாக நடித்த பிரபாஸின் புகழ் மிகவும் உச்சத்திற்கு போய்விட்டது . பாகுபலி படத்தின் மூலம் , இந்திய அளவில் மிகப்பெரிய கதாநாயகன் அந்தஸ்தை பெற்ற பிரபாஸுக்கு இன்னும் திருமணம் ஆகவில்லை . இந்நிலையில் , பிரபாஸை திருமணம் செய்து கொள்ள 6 ஆயிரம் பெண்கள் விருப்பம் தெரிவித்துள்ளதாக தகவல் வெளியாகி உள்ளது . பாகுபலி படம் , பிரம்மாண்டம் , அதிக அரங்குகளில் ரிலீஸ் , வசூல் என அனைத்திலும் சாதனை படைத்துள்ளது போல , அதன் கதாநாயகனான பிரபாஸை மணக்க 6 ஆயிரத்திற்கும் மேற்பட்ட பெண்கள் விருப்பம் தெரிவித்து இருப்பதிலும் ஒரு சாதனை படைத்திருக்கிறது .


பிக்பாஸ் நிகழ்ச்சியில் இதுவரை , நடைபெறாத ஒரு நிகழ்வு இன்று அரங்கேற உள்ளது . இத்தனை நாள் வாரம் ஒரு நபர் மட்டுமே வெளியேறுவார் ஆனால் பிக்பாஸ் நிறைவு பெற இன்னும் ஒரு வாரம் மட்டுமே உள்ளதால் , இந்த வாரம் இரண்டு போட்டியாளர்களை வெளியேற்ற நிகழ்ச்சியாளர்கள் முடிவு செய்துள்ளனர் . இத்தனை ப்ரோமோ மூலம் கமல்ஹாசனும் உறுதி செய்துள்ளார் . எனினும் ஏற்கனவே பிக்பாஸ் நிகழ்ச்சியை நேரில் சென்று பாத்தவர்கள் கூறியுள்ளது மூலம் இன்று பாலாஜி மற்றும் யாஷிகா ஆகியோர் வெளியேற உள்ளதாக கூறப்படுகிறது . இந்நிலையில் , இன்று போட்டியாளர்கள் அனைவரும் , அவர்களுடைய வீட்டில் உள்ளவர்களிடம் பேசுகிறார்கள் . தற்போது வெளியாகியுள்ள ப்ரோமோவில் , முதலில் ரிதிவிக்காவின் அம்மா பேசுகிறார் . இதனால் மிகவும் சந்தோஷமான ரித்விகா . . . தன்னுடைய தாயிடம் முதலில் எடுத்தவுடன் தான் ஆசையாக வளர்த்து வரும் நான்கு மீன்களைப்பற்றி கேட்கிறார் . இவரை தொடர்ந்து விஜி அவருடைய கணவரிடம் மிகவும் உட்சாகமாக பேசுகிறார் . அவரை மிகவும் மிஸ் செய்வதாகவும் , பல முத்தங்கள் கொடுப்பதாகவும் கூறுகிறார் . இதற்கு . . . கமல் , இது ஒரு U / A நிகழ்ச்சி என்றும் , குழந்தைகள் எல்லாம் இங்கிருப்பதாக தெரிவிக்கிறார் .


இந்திய மகளிர் கிரிக்கெட் அணி , இலங்கையில் சுற்றுப்பயணம் செய்து ஆடிவருகிறது . 2021ம் ஆண்டு நடக்க உள்ள மகளிர் உலக கோப்பை தொடருக்கு நேரடியாக தகுதிபெறும் அணிகளை தேர்வு செய்வதற்கான ஐசிசி சாம்பியன்ஷிப் ஒருநாள் தொடரில் இரு அணிகளும் ஆடின . மூன்று போட்டிகள் கொண்ட ஒருநாள் தொடரின் முதல் இரண்டு போட்டிகளில் இந்திய அணி வெற்றி பெற்றது . மூன்றாவது மற்றும் கடைசி போட்டி இலங்கையின் காட்டுநாயகே நகரில் உள்ள FTZ ஸ்போர்ட்ஸ் காம்ப்ளக்ஸ் மைதானத்தில் நடந்தது . இந்த போட்டியில் இலங்கை அணி மூன்று விக்கெட்டுகள் வித்தியாசத்தில் வெற்றி பெற்றது . இதையடுத்து இந்திய அணி 2 - 1 என தொடரை வென்றது . இந்த போட்டியினிடையே இந்திய ரசிகர்கள் 5 பேர் மைதானத்தில் இருந்து வெளியேற்றப்பட்டு , போலீஸிடம் ஒப்படைக்கப்பட்டனர் . அவர்கள் ஐந்து பேரும் போட்டி தொடங்கியதிலிருந்தே போனில் பேசியபடியே இருந்துள்ளனர் . இதை கவனித்த அதிகாரிகள் , அவர்களிடம் விசாரித்தபோது மழுப்பலாக பதிலளித்துள்ளனர் . அதனால் சூதாட்ட புக்கிகளுடன் அவர்களுக்கு தொடர்பு இருக்குமோ என சந்தேகித்த அதிகாரிகள் , அவர்களை பிடித்து போலீஸாரிடம் ஒப்படைத்தனர் . இதையடுத்து அவர்களிடம் போலீஸார் தீவிர விசாரணை நடத்திவருகின்றனர் . இந்த சம்பவத்தால் மைதானத்தில் சிறிது நேரம் பரபரப்பு ஏற்பட்டது .


கன்னித்தன்மை பற்றி சமூக வலைத்தளத்தில் பேசியவருக்கு நடிகை மஞ்சிமா மோகன் காரஞ்சாரமாக பதில் கொடுத்துள்ளார் . பாலியல் வன்முறைஃ கடந்த ஒரு சில தினங்களுக்கு முன் , நடிகை அமலா பால் நடனப் பயிற்சிக்கு சென்ற இடத்தில் தொழிலதிபர் ஒருவரால் பாலியல் சீண்டலுக்கு ஆளானார் . அதே போல் ' ரேணி குண்டா ' , ' கொடிவீரன் ' ஆகிய படங்களில் நடித்த நடிகை சனுஷாவவும் ரயிலில் சென்ற பொது பயணி ஒருவரால் பாலியல் துன்புறுத்தலுக்கு ஆளானார் . இவர்கள் இருவருமே இது குறித்து தைரியமாக வெளியில் கூறினர் . இவர்களுக்கு பாலியல் தொந்தரவு கொடுத்த நபர்கள் மீது போலீசாரும் உடனடியாக நடவடிக்கை எடுத்தனர் என்பது குறிப்பிடத்தக்கது . மஞ்சுமா மோகன் கருத்துஃ இந்நிலையில் தன்னுடைய ட்விட்டர் பக்கத்தில் இது குறித்து கூறியுள்ள நடிகை மஞ்சிமா மோகன் , முன்பை விட பெண்கள் இப்போது பாதுகாப்பாக உள்ளதாக நான் என் சகோதரரிடம் தெரிவித்தேன் . ஆனால் இப்போது நடக்கும் சம்பவங்களை வைத்துப் பார்த்தல் பெண்களுக்கு பெப்பர் ஸ்ப்ரே போதாது என்றும் , பெண்களை ஆண்கள் போதப்பொருளாக பார்ப்பதை நிறுத்த வேண்டும் எனறும் கூறியிருந்தார் . கன்னித்தன்மைப் பற்றி பேசிய நெட்டிசன்ஃ மஞ்சிமா மோகன் போட்ட இந்த ட்விட்டிற்கு பதில் கொடுத்திருந்த நெட்டிசன் ஒருவர் . உங்களுக்கு ஒரு அறிவுரை கூற விரும்புகிறேன் என்று கூறி . . . முடிந்த வரை சீக்கிரம் திருமணம் செய்துக்கொள்ளுங்கள் தற்போது கன்னித்தன்மையை காப்பது மிகவும் கடினம் என்று கமெண்ட் செய்திருந்தார் . பளீர் பதில்ஃ இந்த நெட்டிசனின் கமெண்ட்க்கு பதில் கொடுத்த மஞ்சிமா . . . இதற்கு திருமணம் மட்டும் தான் தீர்வா . . . ! இது கன்னித்தன்மையை [ ப் பற்றிய விஷயம் இல்லை சுயமரியாதையைப் பற்றிய விஷயம் என காரஞ்சாரமாக இறங்கி பதில் கொடுத்துள்ளார் . பாராட்டும் ரசிகர்கள்ஃ மஞ்சிமா மோகனின் இந்த பேச்சு ரசிகர்கள் பலரை கவர்துள்ளது எனவே பலர் இவரை தொடர்ந்து ட்விட்டர் பக்கத்தில் பாராட்டி வருகின்றனர் .


புதுச்சேரி நெல்லித்தோப்பு தொகுதியின் இடை தேர்தலில் போட்டியிடும் நாராயண சாமி , தனது பிரசாரத்தை தொடங்கினார் . கடந்த மே மாதம் நடந்த சட்டமன்ற தேர்தலில் , தமிழகம் மற்றும் புதுச்சேரியில் திமுக , காங்கிரஸ் கூட்டணி இருந்தது . புதுச்சேரியில் நடந்த சட்டமன்ற தேர்தலில் காங்கிரஸ் , திமுக கூட்டணி 17 இடங்களில் வெற்றி பெற்றது . தேர்தலில் போட்டியிடாத நாராயணசாமி முதல்வராக பொறுப்பேற்றுக்கொண்டார் . நாராயணசாமி தேர்தலில் போட்டியிடுவதற்கு வசதியாக நெல்லித்தோப்பு தொகுதி காங்கிரஸ் எம்எல்ஏ ஜான்குமார் தனது பதவியை ராஜினாமாசெய்தார் . தமிழகத்தின் 3 தொகுதி மற்றும் நெல்லித்தோப்பு தொகுதிக்கு நவம்பர் 19ம் தேதி இடைத்தேர்தல் நடத்தப்படும் என தேர்தல் கமிஷன் அறிவித்தது . இதையொட்டி தேர்தல் நடத்தை விதிமுறைகளும் அமலுக்கு வந்தன . இந்நிலையில் , நெல்லித்தோப்பு தொகுதியில் நாராயணசாமி போட்டியிடுவார் என்று காங்கிரஸ் தலைமையும் அறிவித்துள்ளது . இதையடுத்து முதல்வர் நாராயணசாமி இன்று காலை நெல்லித்தோப்பு தொகுதியில் கூட்டணி கட்சியினருடன் பிரச்சாரத்தை தொடங்கினார் . தொகுதியின் சனி மூலையாக கருதப்படும் பிள்ளைத்தோட்டம் முத்துமாரியம்மன் கோயிலில் சிறப்பு வழிபாடு நடத்திய நாராயணசாமி , இன்று காலை 7.31 மணிக்கு தனது பிரச்சாரத்தை தொடங்கினார் .


சீவலப்பேரி பாண்டி என்றதுமே நம் நினைவிற்கு முதலில் வருவது நடிகர் நெப்போலியனும் அவருடைய கம்பீரமான மீசையும் தான் . இந்தப் படம் கடந்த 1994ஆம் ஆண்டு பிரதாப் போத்தன் இயக்கத்தில் வெளியாகி மிகப் பெரிய வெற்றிபெற்றது . அ ' புது நெல்லு புது நாத்து ' படத்தில் குணசித்திர வேடத்தில் அறிமுகமான நெப்போலியன் இந்தப் படத்தில் கதாநாயகனாக அறிமுகம் ஆனார் . இந்தப் படத்தில் இவருக்கு ஜோடியாக , தற்போதைய ஹீரோக்களுக்கு அம்மாவாக நடித்து கலக்கி வரும் சரண்யா பொன்வண்ணன் நடித்திருந்தார் . சீவலப்பேரி பாண்டி திரைப்படம் , நெப்போலியனின் திரைப் பயணத்தில் மிகப் பெரிய திருப்புமுனையாக அமைந்தது . தற்போது இந்தப் படத்தை தற்போதைய காலத்திற்கு ஏற்ப ஒரு சில மாற்றம் செய்து ரீமேக் செய்ய உள்ளார் பி . ஜி ஸ்ரீகாந்த் . மேலும் முதல் கட்டமாக இந்தப் படத்தில் , நெப்போலியன் கதாபாத்திரத்தில் நடிக்க நடிகர் விஜய் சேதுபதியுடன் பேச்சுவார்த்தை நடைபெற்று வருவதாகவும் சம்பள பிரச்சனை காரணமாக பேச்சுவார்த்தை இழுபறியில இருப்பதாகவும் ஒரு தகவல் வெளியாகி உள்ளது . இந்தப்படத்திற்கு இசையமைப்பாளர் ஹாரீஸ் ஜெயராஜ் இசையமைக்க உள்ளார் . இவர் நெப்போலியன் நடித்து ஹிட் ஆன சீவலப்பேரி பாண்டி படத்திற்கு இசையமைத்த ஆதித்தியனிடம் கீபோர்ட் பிளேயராக இருந்தவர் என்பது குறிப்பிடத்தக்கது .


தமிழக அரசியலில் பல நல்ல திருப்பங்கள் நடந்து வருவதன் எதிரொலியாக தொண்டர்கள் ப்ளெக்ஸ் பேனர்களை குறைக்க வேண்டும் என்று ஸ்டாலின் தெரவித்துள்ளார் . தமிழக அரசியலில் 1960களில் இடது சாரிகளின் ஆதிக்கம் இருந்தது . எளிமைக்கு பேர்போன இடது சாரிகள் மக்களோடு மக்களாக தங்கள் பிரச்சனைகளை வைத்து வளர்ந்து வந்தனர் . அதே நேரத்தில் இடது சாரிகளின் ஆதிக்கம் பெற்ற டெல்டா மாவட்டங்களில் வேகமாக வளர்ந்து வந்த திராவிட முன்னேற்ற கழகம் பிற மாவட்டங்களிலும் காலூன்றியது . கருப்பு சட்டை போட்ட கம்யுனிஸ்டுகள் நாங்கள் என்று பிரகடனபடுத்திய திமுகவினர் இடதுசாரிகளின் பொருளாதார கோரிக்கைகளை பின்னுக்கு தள்ளி உணர்ச்சி கோஷங்களான மொழி இன கோஷங்களை முன்வைத்து வளர்ந்து வந்தனர் . நாளடைவில் சினிமா துறையினர் ஈடுபாடு காரணமாக கட்சியின் வடிவமும் மாறியது . வட்ட செயலாளரே கஞ்சி காய்ச்சி போஸ்டரை தோளில் சுமந்து வீதி வீதியாக ஒட்டி கூட்டம் நடத்தியதும் வீதி தோறும் படிப்பகங்கள் உருவாக்கி அறிவுசார்ந்த விவாதங்களில் திளைத்தும் மாறியது . 67க்கு பிறகு ஆட்சிக்கு வந்த திமுக அதன் பின்னர் அதன் வடிவத்தை இழந்தது . வசதியானவர்கள் , போலி பந்தாக்கள் , சினிமா கவர்ச்சி என அதன் தன்மை மாறிப்போனது . பணமுள்ளவர்கள் , சினிமா பிரபலங்கள் , நடைமுறை அரசியல் அறியாதவர்கள் கூட கட்சியில் இடம்பிடிக்கலாம் என்ற நிலை உருவானது . 72ல் அதிமுக தொடங்கிய பிறகு திராவிட கட்சிகளின் வடிவம் முற்றிலும் மாறிப்போனது . அடுத்தடுத்த வருடங்களில் இரண்டு கட்சிகளுக்கு நடுவில் நடக்கும் போட்டி , பொறாமைகள் , யார் ஆட்சியை பிடிப்பது என்பதிலேயே எல்லாம் அடங்கி போனது . வாரிசு அரசியலுக்கு பின்னால் கட்சிக்காரகள் ஓட ஆரம்பித்தால் திறமயனவர்களுக்கு பதவி என்ற நிலை மாறி அடிமை சேவகம் செய்பவர்களுக்கு பதவி , சமூக விரோதிகளுக்கு பதவி என்று அரசியல் மாறிப்போனது . என்னதான் வெள்ளை வேட்டி , வெள்ளை சட்டை என இருந்தாலும் அதற்கு பின்னே காலில் விழும் கலாச்சாரமும் , அடிமை மனோபாவமும் எதையாவது செய்து அரசியலில் முன்னுக்கு வரவேண்டும் என்ற நிலையே உருவானது . இதன் எதிரொலியாக தலைவர்களை போற்றுவதும் புகழ் பாடுவதும் காலில் விழுவதும் கட் அவுட் வைப்பதும்தான் அரசியல் என்று மாறிப்போனது . பக்கத்துக்கு மாநிலங்களில் கூட முதலமைச்சர்கள் காட்சிக்கு எளியவர்களாக இருக்கும்போது தமிழ்நாட்டில் ஒரு வட்ட செயலாளர் கூட 10 கட் அவுட் வைத்து அடிபொடிகளுடன் பந்தாவாக வளம் வரும் காட்சி மாறவில்லை . தற்போது அரசியலில் இருந்து மிகப்பெரிய இரண்டு தலைவர்கள் இல்லாத நிலையில் சில சில்லறை சீர்திருத்தங்கள் ஆங்காங்கே தென்படுகிறது . இது நல்ல அரசியலை நோக்கி போகுமா என்பதே அனைவரின் எதிர்பார்ப்பாக உள்ளது . முதலமைச்சர் ஓ . பன்னீர்செல்வம் காட்சிக்கு எளியவராக இருப்பதும் முதல் நாள் அரசுக்கு எதிராக போராட்டம் நடத்திவிட்டு மறுநாள் முதல்வரை கவுதம் போன்றவர்கள் சந்திக்கும் ஜனநாயக அரசியலும் நடக்கிறது . மறுபுறம் காலில் விழுவதை கண்டு எரிச்சல் அடைந்த மு . க . ஸ்டாலின் அதற்கு தடை போட்டதும் நல்லதொரு மாற்றமாக பார்க்கப்பட்டது . இந்நிலையில் அடுத்த அதிரடியாக திமுக செயல்தலைவர் ஸ்டாலின் தனது தொண்டர்களுக்கு ஒரு அறிவிப்பை வெளியிட்டுள்ளார் . அதில் கட்சியினர் கட்சி விழாக்கள் பொது நிகழ்சிகளில் தேவையற்ற வகையில் பொதுமக்களுக்கு இடையூறாக பேனர்கள் வைப்பதை தடுக்க வேண்டும் என்று கேட்டுள்ளார் . கட்சி நிகழ்ச்சிகள் நடப்பதை தொண்டர்கள் அறிந்து கொள்ளும் வகையில் ஒன்றிரண்டு பேனர்கள் வைத்தால் போதுமானது , பொதுமக்களுக்கு போக்குவரத்துக்கு இடையூறாக திமுகவினர் பேனர் வைக்ககூடாது என்று கூறியுள்ளார் . இந்த மாற்றம் தொடருமா ? ? ? தொடர்ந்தால் நல்லதொரு அரசியல் சூழல் உருவாகும் .


பரதன் இயக்கத்தில் விஜய் நடித்துள்ள அவருடைய 60வது படமான பைரவா வரும் பொங்கலுக்கு ஸ்பெஷலாக வெளியாக இருக்கிறது . இப்படத்தை தொடர்ந்து விஜய் , அட்லீ இயக்கத்திலேயே மறுபடியும் நடிக்க இருக்கிறார் . இந்த படத்தில் விஜய்க்கு ஜோடியாக சமந்தா நடிக்க போவதாக கூறப்படுகிறது . பைரவா படம் வெளிவந்தவுடன் இந்த படத்தின் படப்பிடிப்பும் தொடங்க இருப்பதாக அட்லீ கூறியுள்ளார் . மேலும் இப்படத்தில் வில்லனாக எஸ் . ஜே . சூர்யா நடிக்க இருப்பதாக தகவல்கள் வந்துள்ளது . இதன் மூலம் குஷி என்கிற படம்தில் விஜயை மேலும் மெருகேற்றியவர் எஸ் . ஜே . சூர்யா , இவர் இயக்கத்தில் நடித்த குஷி படத்தை இன்றும் ரசிகர்கள் கொண்டாடி வருவது குறிப்பிடத்தக்கது . இப்படத்தில் ஜோதிகா , காஜல் அகர்வால் , போன்ற நடிகைகளும் நடிக்க வாய்ப்பு உள்ளதாக கூறப்படுகிறது . .


' நம்பர் 1 ' நடிகைக்கு , தற்போது வாழ்க்கையிலும் சரி , கேரியரிரும் சரி செம ஸ்மூத்தாக போகிக்கொண்டிருக்கிறது . இதனால் மிகவும் சந்தோஷமாக தான் நடிக்கும் படங்களின் கதைகளை தெளிவாக தேர்வு செய்து நடிக்கிறார் . இவருக்கு முதலில் ப்ரேக் கொடுத்தது இரண்டு எழுத்து பேய் படம் தான் . இவரே எதிர்ப்பார்க்காத அளவுக்கு வெற்றி படமாக அமைந்தது . இதை தொடர்ந்து , வெளியான மற்றொரு பேய்ப்படம் படம் தோல்வியை தழுவியது . இந்நிலையில் இவர் கடந்த ஆண்டு உயரதிகாரியாக , நடித்த படத்தை இவரே தயாரித்தார் . இந்த படம் போட்ட முதலுக்கு மோசம் விளைவிக்காமல் நம்பர் நடிகையை காப்பாற்றியது . இந்த படத்தை தொடர்ந்து , சமீபத்தில் இவர் நடிப்பில் வெளியான , மாவு படம் , அனைத்து ரசிகர்கள் மத்தியிலும் நல்ல வரவேற்ப்பை பெற்று வருகிறது . இதனால் ஏற்கனவே மூன்று கோடிக்கு மேல் தான் சம்பளம் வாங்குவேன் . . . என கறாராக இருந்த நடிகை இப்போது நான்கு கோடிக்கு ஜம்ப் ஆகியுள்ளார் . இவரிடம் கதை சொல்லும் இயக்குனர்களின் கதை பிடித்து விட்டால் , தன்னுடைய சம்பளம் நான்கு கோடி என மும்பே கூறி விடுகிறாராம் . யாரவது ரொம்ப அதிகமா இருக்கு என இவருடம் கேட்டால் புன்னகையை பதிலாக உதிர்க்கிராராம் .


பிரதமர் நரேந்திர மோடி மிகப்பெரிய ராட்சசன் என்றும் பாஜகவையும் , அதன் ஆட்சியையும் இந்தியாவைவிட்டு அகற்றுவதே தன்னுடைய குறிக்கோள் என்று நடிகர் பிரகாஷ் ராஷ் ஆவேசமாக தெரிவித்துள்ளார் . கர்நாடக மாநிலத்தில் வரும் 12 ஆம் தேதி சட்டமன்றத் தேர்தல் நடைபெறவுள்ளது , இதற்காக காங்கிரஸ் மற்றும் பாஜக கட்சிகள் தீவிர தேர்தல் பிரச்சாரத்தை மேற்கொண்டுள்ளனர் . அதே நேரத்தில் நடிகர் பிரகாஷ் ராஜூம் , குஜராத் மாநில சுயேட்சை எம்எல்ஏ ஜிக்மேனஷ் மேவானி ஆகியோர் கர்நாடக மாநிலம் முழுவதும் பாஜகவுக்கு எதிராக பிரச்சாரத்தில் ஈடுபட்டுள்ளனர் . இந்நிலையில் செய்தியாளர்களிடம் பேசிய பிரகாஷ் ராஜ் , எழுத்தாளர் கவுரி லங்கேஷின் மரணம் என்னைமாற்றியதா ? என்றால் , ஆம் கவுரி மரணம் என்னை மாற்றியது . மாற்றியது என்பதைவிட என்னை உலுக்கியது . அவர் கேள்வி கேட்டுக்கொண்டு இருந்தார் . அவரின் குரல் அடங்கிய போது , அது என்னைக் குற்ற உணர்ச்சிக்கு ஆளாக்கியது . நாம் எல்லோரும் அவரை தனியாக போராட வைத்துவிட்டோம் என தெரிவித்தார் . ஆனால் இப்போது நான் பேச ஆரம்பித் துள்ளேன் . ஆனால் , என் குரலை இப்போது நிறுத்த பார்க்கிறார்கள் . இதை செய்வது வேறு யாரும் இல்லை . பாஜக மட்டும்தான் . மோடியிடம் நீங்கள்கொடுத்த வாக்குறுதி என்ன ஆகிவிட்டது என்று கேட்டால் , உடனே அவர்நேருவை பற்றி பேசுகிறார் ; திப்பு சுல்தான் பற்றி பேசுகிறார் ; 100 வருடங்களுக்கு முன்பு நடந்ததை பேசுகிறார் என குறிப்பிட்டார் . இந்த 4 வருடம் என்ன நடந்ததுஎன்று பேசுவது இல்லை . நான் , ஏன் என் தாத்தா காலத்தில் நடந்ததை வைத்து இவருக்கு ஓட்டு போட வேண்டும் ? மோடி எவ்வளவு பேசினார் , ஆனால் என்ன செய்தார் ? நான் மோடிக்கு எதிராக பேசினால்உடனடியாக என்னை பாகிஸ்தான் போக சொல்கிறார்கள் . அங்கு தீவிரவாதமும் , வறுமையும் இருக்கிறது என்கிறார்கள் . நான் சொல்கிறேன் , அங்கே மதம்தான் அரசியலை தீர்மானிக்கிறது . ஒரு மதம் நாட்டை ஆண்டால் , இப்படித்தான் பாகிஸ்தான்போல இந்தியாவும் ஆக வேண்டும்என்றுதான் அவர்கள் விரும்புகிறார்களா ? என கேள்வி எழுப்பினார் . நான் மோடிக்கு எதிராக பேசியதற்கு பின் எனக்கு பாலிவுட்டில் வாய்ப்புகொடுக்கவேயில்லை . நெருங்கிய நண்பர்கள் கூட விலகிச் சென்று விட்டார்கள் . தென்னிந்திய படங்களில் மட்டும்தான் வாய்ப்பு கொடுக் கிறார்கள் . இருக்கட்டும் . என்னிடம் போதுமான பணம் இருக்கிறது என தெரிவித்த பிரகாஷ் ராஜ் , இப்போது இருக்கும் பெரியஅசுரன் பாஜக - தான் , அவர்களை வீழ்த்துவதுதான் என் லட்சியம் என தெரிவித்தார் .


சிலையை மாற்றுவதற்கு முன்பு , இப்படி ஒரு சிலை அமைத்த அமைச்சர்களின் நிலையை மாற்ற வேண்டும் என்று டி . ராஜேந்தர் கூறினார் . லட்சிய திமுக தலைவர் டி . ராஜேந்தர் , திருச்சியில் செய்தியாளர்களைச் சந்தித்தார் . அப்போது அவர் , ரஜினி , கமல் என்று யார் வேண்டுமானாலும் அரசியலுக்கு வரலாம் . அவரவருக்கு உள்ள ஆயிரம் கனவுகளால்தான் இந்த அரசியல் வரவு உள்ளது . அதனால் ஏற்படும் விளைவுகளை பொறுத்திருந்து தான் பார்க்க வேண்டும் . அரசியல் என்பது சாதாரண விஷயமல்ல . அது மிகவும் கஷ்டமானது . அ . தி . மு . க . தலைமை அலுவலகத்தில் வைக்கப்பட்டுள்ள ஜெயலலிதா சிலையை மாற்றுவதற்கு முன்பாக , அவருக்கு இப்படி ஒரு சிலையை அமைத்த இந்த ஆட்சியில் உள்ள அமைச்சர்களின் நிலையை மாற்ற வேண்டும் . ஜெயலலிதாவின் உருவம் , உள்ளம் , கம்பீரத்தை மறந்து அமைக்கப்பட்டுள்ள அந்த சிலையை பார்க்கவே வேதனையாக உள்ளது . இதன் மூலமே தற்போது நடப்பது அம்மா ஆட்சி இல்லை என்பது தெரிகிறது . இரட்டை இலை இருந்தும் ஆர் . கே . நகரில் தோல்வியடைந்தது இவர்களால்தான் . ஜெயலலிதா உருவாக்கி தந்த ஆட்சி தற்போது பினாமி ஆட்சியாக நடந்து வருகிறது . காவிரி பிரச்சனைக்காக நடத்தப்பட்ட அனைத்து கட்சி கூட்டத்திற்கு லட்சிய தி . மு . க . விற்கு அழைப்பில்லை . ஆனால் ஆர் . கே . நகர் பிரசாரத்திற்குசெல்லவில்லை என்பதற்காக எனக்கு அழைப்பில்லை . மக்களுக்கே இந்த ஆட்சி மீது நம்பிக்கையில்லை . இவர்கள் நடத்திய அனைத்து கட்சி கூட்டத்தால் எந்த பயனும் இல்லை . மற்றவர்களுக்கு பல்லாக்கு தூக்கும் இந்த ஆட்சிக்கு நான் எப்படி ஆதரவு கொடுக்க முடியும் . தமிழகத்தில் உதித்து இந்தியா முழுவதும் மின்னிய நடிகை ஸ்ரீதேவி மரணம் இந்திய திரையுலகிற்கே பேரிழப்பாகும் . அவரது இடத்தை யாராலும் நிரப்ப முடியாது என்று கூறினார் .